অনলাইনেই জমা দিতে পারবেন SIR শুনানির নথি? কীভাবে?

ওয়েব ডেস্ক : এসআইআর-এ (SIR) এনুমারেশনের কাজ শেষ হয়েছে। তার পরেই প্রকাশিত হয়েছে খসড়া তালিকা। কিন্তু, কিছু অসংগতির কারণে বহু ভোটারকে (Voters) শুনানির মুখোমুখি হতে হচ্ছে। আর এই শুনানিতেই ঠিক হবে ১৪ ফেব্রুয়ারি চুড়ান্ত ভোটার তালিকায় কারোর নাম উঠবে কি না।

মূলত, ২০০২ সালের ভোটার তালিকায় যাঁদের কোনও ধরণের যোগসূত্র পাওয়া যায়নি, তাঁদেরকেই প্রথমত এই শুনানিতে ডাকা হচ্ছে। এই শুনানি নিচ্ছেন ইআরও (ERO) ও এইআরও (AERO)। এই প্রক্রিয়ায় ইআরও ও এ ইআরও, মাইক্রো অজার্ভার ও সংশ্লিষ্ট ভোটার সই করবেন একটি রেজিস্টারে। সেই ছবি কমিশনের দেওয়া নির্দিষ্ট অ্যাপে আপলোড করতে হবে। কিন্তু যে নাগরিকরা শুনানির (SIR Hearing) নোটিস পেয়েছেন, কিন্তু তাঁরা রয়েছেন রাজ্যের বাইরে, তাঁরা এক্ষেত্রে কী করবেন? তবে এ নিয়ে কমিশনের তরফে জানানো হয়েছে, মোবাইলের মাধ্যমেও শুনানি সংক্রান্ত নথি আপলোড করতে পারবেন ভোটাররা।

আরও খবর : বাংলা বলার ‘শাস্তি’, তিন কিশোরকে নামনো হল ট্রেন থেকে!

কিন্তু কীভাবে?

প্রথমে আপনাকে যেতে হবে https://voters.eci.gov.in/ সাইটে। তার পরে Submit Document Against Notice Issued-এ ক্লিক করতে হবে। এর পরে তাতে আপনাকে মোবাইল নম্বর বা ভোটার আইডি নম্বর দিয়ে লগইন করতে হবে। তার পরেই আপনি সমস্ত তথ্য আপলোড করতে পারবেন।

কমিশনের তরফে জানানো হয়েছে, পরবর্তীতে ভোটার তালিকায় নাম তোলার জন্য নতুন ভোটারদের কাছ থেকে নেওয়া হবে সিএএ সার্টিফিকেট। অন্যদিকে, এসআইআর (SIR) প্রক্রিয়ায় যোগ দিতে চাইছেন না অনেক মাইক্রো অবজারভার। কারণ দর্শাতে ৭৭৮ জন মাইক্রো অবজার্ভারকে কমিশনের তরফে শোকজ করা হয়েছে বলে খবর।